565 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 54 

20 Ιανουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής εργασίας για το προσωπικό 

του Εθνικού Τυπογραφείου. 1 

Συγκρότηση Επιτροπής Εξετάσεων Αναλογιστών. 2 

Ορισμός συμπληρωματικών μελών Επιτροπής Εξετά¬ 
σεων Αναλογιστών. 3 

Τροποποίηση της υπ’ αριθμ. 43339/Δ4/2004 υπουργι¬ 
κής απόφασης του ΥΠΕΠΘ. 4 

Αναγνώριση τμημάτων για εκπαίδευση ειδικευμένων 

γιατρών στους υπερήχους. 5 

Καθορισμός λεπτομερών κανόνων όσον αφορά τις ενι¬ 
σχύσεις στις προαναγνωρισμένες ομάδες παρα¬ 
γωγών. 6 

Απασχόληση φυλάκων-νυκτοφυλάκων του ΤΑ.Χ.ΔΙ.Κ. 
προς συμπλήρωση της εβδομαδιαίας υποχρεωτι¬ 
κής εργασίας για το έτος 2005. 7 

Καθορισμός ύψους των εξόδων κηδείας που χορηγεί 
ο Οίκος Ναύτου στους ασφαλισμένους του. 8 


ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην 3021590/2573 υπουργική 
απόφαση του Υφυπουργού Οικονομίας και Οικονο¬ 
μικών . 9 

Διόρθωση σφάλματος στη Φ. 12.1/73219/Β3/16.11.2004 
υπουργική απόφαση. 10 


ΑΠΟΦΑΣΕΙ Σ 

Αριθ. Γ6032 (-η 

Καθιέρωση υπερωριακής εργασίας για το προσωπικό 
του Εθνικού Τυπογραφείου. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις, λειτουργών και υπαλλήλων του 


Δημοσίου, Ν.Π.Δ.Δ. καιΟ.Τ.Α, μονίμων στελεχώντων Ενό¬ 
πλων Δυνάμεων και αντίστοιχων της Ελληνικής Αστυνο¬ 
μίας, του Πυροσβεστικού, και Λιμενικού Σώματος και άλ¬ 
λες διατάξεις». 

2. Τις διατάξεις της παραγράφου 2 του άρθρου 18 του 
Ν. 3254/2004 «Ρύθμιση θεμάτωντων Ολυμπιακών και Πα- 
ραολυμπιακών Αγώνων του 2004 και άλλες διατάξεις». 

3. Το Π.Δ. 188/1996«Οργανισμός Εθνικού Τυπογραφείου». 

4. Την ανάγκη να προσφέρουν τις υπηρεσίες τους και 
πέραν από τις ώρες υποχρεωτικής εργασίας τους, υπάλ¬ 
ληλοι όλωντων κλάδων γενικά του Εθνικού Τ υπογραφείου 
για την αντιμετώπιση των υπηρεσιακών αναγκών που συ- 
νίστανται τόσο στην έκδοση και κυκλοφορία των ΦΕΚ κα¬ 
θώς και στην κάλυψη των εκτυπωτικών αναγκών των δη¬ 
μοσίων υπηρεσιών. 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού ύψους τριακοσίων εβδομήντα οκτώ χιλιάδων 
(378.000,00) € και συγκεκριμένα στον ΚΑΕ 0511 του 
Φ.07.170 του προϋπολογισμού του Εθνικού Τ υπογραφείου 
για την οποία υπάρχει πίστωση, αποφασίζουμε: 

Εγκρίνουμε από 1.1.2005 έως 31.12.2005 την υπερω- 
ριακή απασχόληση με την προβλεπόμενη από το νόμο 
αμοιβή του προσωπικού που αναφέρεται στην παράγρα¬ 
φο 4 του σκεπτικού για τους αναφερόμενους σ’ αυτή λό¬ 
γους, ως ακολούθως: 

Τριακόσιοι τέσσερις (304) υπάλληλοι όλωντων κλάδων 
γενικά του Εθνικού Τυπογραφείου να εργάζονται υπερω- 
ριακά μέχρι εξήντα (60) ώρες ο καθένας το μήνα. 

Με μηνιαίες αποφάσεις του Ειδικού Γραμματέα του 
Εθνικού Τυπογραφείου θα ορίζονται οι υπάλληλοι με 
ονομαστικό κατάλογο και οι αντίστοιχες ώρες απασχό¬ 
λησης. 

Υπεύθυνοι για την παρακολούθηση, τον έλεγχο και την 
βεβαίωση της πραγματικής παροχής της υπερωριακής 
εργασίας, ορίζονται οι αρμόδιοι Διευθυντές του Εθνικού 
Τυπογραφείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2005 

Ο ΥΠΟΥΡΓΟΣ 

ΠΡΟΚΟΠΗΣ ΠΑΥΛΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Κ3-12863 (2) 

Συγκρότηση Επιτροπής Εξετάσεων Αναλογιστών. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του Ν. 1558/1985 (ΦΕΚ 137/Α/1985) «Κυβέρνηση και 
Κυβερνητικά Όργανα». 

β) Του Π.Δ. 397/1988 «Περί Οργανισμού του Υπουργεί¬ 
ου Εμπορίου», όπως τροποποιήθηκε μεταγενέστερα και 
ισχύει. 

γ) Του Π.Δ. 27/1996 «Συγχώνευση των Υπουργείων Του¬ 
ρισμού, Βιομηχανίας - Ενέργειας και Τεχνολογίας και 
Εμπορίου στο Υπουργείο Ανάπτυξης». 

δ) Του Π.Δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός των 
αρμοδιοτήτων της». 

ε) Του Π.Δ. 56/1985 (ΦΕΚ 21/Α/1995) «Απαιτούμενα 
προσόντα για τη χορήγηση άδειας άσκησης επαγγέλμα¬ 
τος Αναλογιστή ασφαλιστικών επιχειρήσεων», όπως τρο¬ 
ποποιήθηκε και συμπληρώθηκε μετά Π.Δ. 314/1999 (ΦΕΚ 
301/Α/1999) και Π.Δ. 126/24.4.2003 (ΦΕΚ 113/Α/2003) και 
ειδικότερα το άρθρο 5α, παρ. 1 αυτού, όπως ισχύει. 

στ) Του άρθρου 10 του Ν. 3260/2004 ( ΦΕΚ 151/Α/ 
6.8.2004) «Ρυθμίσεις του συστήματος προσλήψεων και 
θεμάτων Δημοσίας Διοίκησης» , βάσει του οποίου έληξε 
αυτοδίκαια η θητεία των μελών της επιτροπής 

2. Την υπ’ αριθμ. Δ15/Α/Φ19/οικ.4889/24.3.2004(ΦΕΚ 
528/Β/26.3.2004), απόφαση του Πρωθυπουργού και του 
Υπουργού Ανάπτυξης, σχετικά με «Ανάθεση αρμοδιοτή¬ 
των στους Υφυπουργούς Ανάπτυξης, Γ. Σαλαγκούδη και 
Ιωάννη Παπαθανασίου». 

3. Το υπ’ αριθμ. 1488/5.5.2003 έγγραφο του Πανεπιστη¬ 
μίου Αθηνών - Τμήμα Μαθηματικών, σχετικά με υπόδειξη 
μέλους Επιτροπής Εξετάσεων. 

4. Το υπ’ αριθμ. 20032504/9.5.2003 έγγραφο του Πανε¬ 
πιστημίου Πειραιώς - Τμήμα Στατιστικής και Ασφαλιστι¬ 
κής Επιστήμης, σχετικά με υπόδειξη μελών Επιτροπής 
Εξετάσεων. 

5. Το υπ’ αριθμ. 1421/15.12.2004 έγγραφο του Οικονο¬ 
μικού Πανεπιστημίου Αθηνών - Τμήμα Στατιστικής, σχετι¬ 
κά με υπόδειξη μέλους Επιτροπής Εξετάσεων. 

6. Τις με ημερομηνία 8.12.2004 και 14.12.2004 επιστο¬ 
λές της Ένωσης Αναλογιστών Ελλάδος, σχετικά με Επι¬ 
τροπή Αναλογιστικών Εξετάσεων, αποφασίζουμε: 

Ορίζουμε, ως κατωτέρω, τα μέλη της Επιτροπής Εξετά¬ 
σεων που αναφέρεται στην παράγραφο 1 του άρθρου 5α 
του Π.Δ. 56/85, όπως τροποποιήθηκε και συμπληρώθηκε 
με τα Π.Δ. 314/1999 (ΦΕΚ 301/Α/1999) και Π.Δ. 126/ 
24.4.2003 (ΦΕΚ 113/Α/2003): 

1) Φράγκος Νικόλαος, καθηγητής του Οικονομικού Πα¬ 
νεπιστημίου Αθηνών, ως Πρόεδρος, με αναπληρωτή το 
Ζαζάνη Μιχαήλ καθηγητή του Οικονομικού Πανεπιστημί¬ 
ου Αθηνών. 

2) Κουτσόπουλος Κων/νος, Πρόεδρος της Επιτροπής 
Παιδείας και Εξετάσεων της Ένωσης Αναλογιστών Ελλά¬ 
δος με αναπληρωτή τον Ηρακλή Δασκαλόπουλο, μέλος 
της ίδιας Ένωσης. 

3) Σίμου Δέσποινα, Αναλογίστρια του Υπουργείου Ανά¬ 
πτυξης, με αναπληρωτή της το Σπύρο Μαλάκη Αναλογι- 
στή. 

Γραμματέας της Επιτροπής ορίζεται ο υπάλληλος της 
Δ/νσης Ασφαλιστικών Επιχειρήσεων και Αναλογιστικής, 


Καραλής Νικόλαος, με αναπληρώτρια την υπάλληλο της 
ιδίας Διεύθυνσης Καλέτζη Βαρβάρα. 

Η θητεία της Επιτροπής ορίζεται τριετής. 

Έργο της Εξεταστικής Επιτροπής είναι η προετοιμασία 
και διεξαγωγή των εξετάσεων για την απόκτηση άδειας 
άσκησης επαγγέλματος Αναλογιστή ασφαλιστικών επι¬ 
χειρήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,13 Ιανουάριου 2005 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 

-♦- 

Αριθ. Κ3-13024 (3) 

Ορισμός συμπληρωματικών μελών Επιτροπής 
Εξετάσεων Αναλογιστών. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του Ν. 1558/1985 (ΦΕΚ 137/Α/1985) «Κυβέρνηση και 
Κυβερνητικά Όργανα». 

β) Του Π.Δ. 397/1988 «Περί Οργανισμού του Υπουργεί¬ 
ου Εμπορίου», όπως τροποποιήθηκε μεταγενέστερα και 
ισχύει. 

γ) Του Π.Δ. 27/1996 «Συγχώνευση των Υπουργείων Του¬ 
ρισμού, Βιομηχανίας - Ενέργειας και Τεχνολογίας και 
Εμπορίου στο Υπουργείο Ανάπτυξης». 

δ) Του Π.Δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός των 
αρμοδιοτήτων της». 

ε) Του Π.Δ. 56/1985 (ΦΕΚ 21/Α/1995) «Απαιτούμενα 
προσόντα για τη χορήγηση άδειας άσκησης επαγγέλμα¬ 
τος Αναλογιστή ασφαλιστικών επιχειρήσεων», όπως τρο¬ 
ποποιήθηκε και συμπληρώθηκε μετά Π.Δ. 314/1999 (ΦΕΚ 
301/Α/1999) και Π.Δ. 126/24.4.2003 (ΦΕΚ 113/Α/2003) και 
ειδικότερα το άρθρο 5α, παρ. 2 αυτού. 

2. Την υπ’ αριθμ. Δ15/Α/Φ19/οικ.4889/24.3.2004 (ΦΕΚ 
528/Β/26.3.2004), απόφαση του Πρωθυπουργού και του 
Υπουργού Ανάπτυξης, σχετικά με «Ανάθεση αρμοδιοτή¬ 
των στους Υφυπουργούς Ανάπτυξης Γ. Σαλαγκούδη και 
Ιωάννη Παπαθανασίου». 

3. Τις από 8.12.2004 και 14.12.2004 προτάσεις της Ένω¬ 
σης Αναλογιστών Ελλάδος, αποφασίζουμε: 

Αποδεχόμαστε τις προτάσεις της Ένωσης Αναλογι- 
στών Ελλάδος και ορίζουμε, σύμφωνα με την παρ. 2 του 
άρθρου 5α του Π.Δ. 56/1985, όπως τροποποιήθηκε και 
συμπληρώθηκε μετά Π.Δ. 314/1999 (ΦΕΚ301 /Α/1999) και 
Π.Δ. 126/24.4.2003 (ΦΕΚ 113/Α/2003), ως συμπληρωματι¬ 
κά μέλη της Επιτροπής, γιατηνπερίοδο Ιανουάριου 2005, 
τους παρακάτω αναλογιστές - μέλη της Ένωσης Αναλο- 
γιοτών Ελλάδος: 

Α) Ως πρώτο συμπληρωματικό μέλος: 

α) Για το μάθημα «Οικονομικά και Χρηματοοικονομικά 
Μαθηματικά»: 

1 ο μέλος τον Αποστόλου Ηλία, με αναπληρωτή του τον 
Κότσιανη Παρασκευά. 

β) Γιατο μάθημα «Αναλογιστική Πρακτική»: 

Ιο μέλος την Ευφροσύνη Κουσκουνά, με αναπληρώ- 
τρια της τη Χριστίνα Κορδοπάτη. 

γ) Γ ιατο μάθημα «Συνταξιοδοτικά σχήματα»: 

Ιο μέλος τη Μαρία Οικονόμου, με αναπληρωτή της το 
Γεώργιο Κεντούρη. 

δ) Για το μάθημα «Πρότυπα επιβίωσης, Πίνακες»: 

Ιο μέλος το Γεώργιο Κραββαρίτη, με αναπληρωτή του 
το Δημήτριο Γ εωργιάδη. 

Β) Ως δεύτερο συμπληρωματικό μέλος: 

Το Δημήτρη Σπανό, με αναπληρωτή του την Αγγελική 
Μουρατίδου. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Αθήνα,13 Ιανουάριου 2005 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

Αριθ. 145299 π.έ./Δ4 (4) 

Τροποποίηση της υπ’ αριθμ. 43339/Δ4/2004 υπουργικής 
απόφασης του ΥΠΕΠΘ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 56 του Ν. 1566/1985 «Δομή 
και λειτουργία της Πρωτοβάθμιας και Δευτεροβάθμιας 
Εκπαίδευσης και άλλες διατάξεις» και του άρθρου 37 του 
Ν. 2413/1996 (ΑΊ24). 

2. Τις διατάξεις του άρθρου 6παρ. 2 του Ν. 2043/1992 
«Εποπτεία και διοίκηση της Πρωτοβάθμιας και Δευτερο¬ 
βάθμιας Εκπαίδευσης και άλλες διατάξεις». 

3. Την υπ’αριθμ. 43339/Δ4/11.5.2004 απόφαση του ΥΠΕΠΘ. 

4. Την υπ’ αριθμ. 37876/ΣΤ5/26.4.2004 (Β’ 608) κοινή 
απόφαση του Πρωθυπουργού και του Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των των Υφυπουργών του Υπουργείου Εθνικής Παιδείας 
και Θρησκευμάτων». 

5. Το υπ’ αριθμ. 5500/15.12.2004 έγγραφο της Διεύθυν¬ 
σης Πρωτοβάθμιας Εκπαίδευσης Ανατ. Θεσσαλονίκης. 

6. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Τροποποιούμε την υπ’ αριθμ. 43339/Δ4/11.5.2004 από¬ 
φαση μας (ΦΕΚ 742/18.5.2004 τ.Β’) ως ακολούθως: 

1. Το 6/θέσιο Δημοτικό σχολείο Διαπολιτισμικής Εκπαί¬ 
δευσης Θεσσαλονίκης υπάγεται στην αρμοδιότητα του 
4ου Γραφείου Π.Ε. Ανατ. Θεσσαλονίκης. 

2. Το Διαπολιτισμικό Δημοτικό σχολείο Νέων Επιβατών 
υπάγεται στην αρμοδιότητα του 5ου Γ ραφείου Π.Ε. Ανατ. 
Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,12 Ιανουάριου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-♦- 

Αριθ. Υ7α/οικ. 3075 (5) 

Αναγνώριση τμημάτων για εκπαίδευση ειδικευμένων για¬ 
τρών στους υπερήχους. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Την παρ. 3 του άρθρου 3 του Π.Δ. 228/2000 «Άδεια 
εκτέλεσης υπερηχογραφημάτων» (ΦΕΚ 197Α/2000). 


2. Τις διατάξεις του άρθρου 3 του Ν. 1278/1982 όπως 
επαναφέρθηκαν σε ισχύ με τις διατάξεις του άρθρου 1 
του Ν. 2194/1994. 

3. Την υπ’ αριθμ. 8773/23.11.2004, απόφαση της Εκτε¬ 
λεστικής Επιτροπής του ΚΕ.Σ.Υ. 

4 Την υπ’ αριθμ. 27304/17.3.2004 (ΦΕΚ 517 Β) κοινή 
απόφαση του Πρωθυπουργού και του Υπουργού Υγείας 
και Κοινωνικής Αλληλεγγύης «Ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης» Αθανάσιο Γιαννόπουλο και Γεώργιο Κωνσταντό- 
πουλο, αποφασίζουμε: 

Κυρώνουμε την υπ’ αριθμ. 8773/23.11.2004 γνωμοδό¬ 
τηση της Ε.Ε.του ΚΕΣΥ, με την οποία αναγνωρίζονται, ως 
κατάλληλες, για την εκπαίδευση των ειδικευμένων για¬ 
τρών στους υπερήχους, 

1. Το Καρδιολογικό Τμήμα και 

2. Το Ακτινοδιαγνωστικό Τμήμα 

του Γεν. Νοσοκομείου Αττικής « ΣΙΣΜΑΝΟΓΛΕΙΟ». 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουρίου 2005 

Ο ΥΦΥΠΟΥΡΓΟΣ 

ΑΟ. ΓΙΑΝΝΟΠΟΥΛΟΣ 
-♦- 

Αριθ. 242523 (6) 

Καθορισμός λεπτομερών κανόνων όσον αφορά τις ενι¬ 
σχύσεις στις προαναγνωρισμένες ομάδες παραγω¬ 
γών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 22, της παραγρ. 3 του Ν. 
992/1979 (Α280) και του άρθρου 1 (παρ. 1,2 και 3) του Ν. 
1338/1983 «Εφαρμογή του Κοινοτικού Δικαίου (Α 34) 
όπως τροποποιήθηκε από το άρθρο 6του Ν. 1440/1984 (Α 
70), καθώς και το άρθρο 65 του Ν. 1892/1990 (Α 101)». 

2. Το Ν.2810/9.3.2000 (ΦΕΚ 61 Α) περί Αγροτικών Συνε¬ 
ταιριστικών Οργανώσεων όπως τροποποιήθηκε με το Ν. 
3147/5.6.2003 (ΦΕΚ 135 Α). 

3. Τις διατάξεις του άρθρου 7του Π.Δ. 614/1981, σύμφω¬ 
να μετις οποίες η αρμοδιότητα εποπτείας και καθοδήγησης 
των αναγνωρισμένων Ομάδων Παραγωγών επί εθνικού επι¬ 
πέδου, ασκείται από τις καθ’ ύλην αρμόδιες Δ/νσεις της Κε¬ 
ντρικής Υπηρεσίας του Υπουργείου Γεωργίας σε συνεργα¬ 
σία με τη Δ/νση Αγροτικού Συνεργατισμού και Ομαδικών 
Δραστηριοτήτων του ίδιου Υπουργείου. 

4. τις διατάξεις της παραγρ. 1 του άρθρου 7 του Π.Δ. 
36/1986 «Όροι, προϋποθέσεις και διαδικασία αναγνώρι¬ 
σης Ομάδων Παραγωγών και Ενώσεων Ομάδων Παρα¬ 
γωγών», σύμφωνα με τις οποίες διατηρούνται σε ισχύ οι 
διατάξεις των άρθρων 6, 7, 8 και 9 του καταργούμενου 
Π.Δ. 614/1981 «Περί αναγνωρίσεως Ομάδων Παραγωγών 
και Ενώσεων αυτών» καθώς και την σχετική εγκύκλιο με 
αριθμ. πρωτ. 13238/10.6.1997. 

5. Τις διατάξεις του Ν. 2637/1998 άρθρα 60 και 61 που 

αφορούν τις Επιτροπές αναγνώρισης και προαναγνώρι- 
σης Ομάδων Παραγωγών. 

6. Τους κανονισμούς: 

• (ΕΚ) 2200/1996 του Συμβουλίου για την Κοινή Οργά¬ 
νωση των Αγορών στον τομέα των οπωροκηπευτικών. 

• (ΕΚ) 2201/1996 του Συμβουλίου για την Κοινή Οργά¬ 
νωση Αγοράς στον τομέα των μεταποιημένων προϊόντων 
με βάση τα οπωροκηπευτικά. 

• (ΕΚ) 2202/1996 του Συμβουλίου περί καθεστώτος 
ενισχύσεως των παραγωγών ορισμένων εσπεριδοειδών 

• (ΕΚ) 1432/2003 της Επιτροπής σχετικά με τους λε¬ 
πτομερείς κανόνες εφαρμογής του Καν (ΕΚ) αριθμ. 
2200/1996 του Συμβουλίου όσον αφορά την αναγνώριση 
των οργανώσεων παραγωγών και την προαναγνώριση 
των ομάδων παραγωγών. 

• (ΕΚ) 1433/2003 της Επιτροπής σχετικά με τους λε¬ 
πτομερείς κανόνες εφαρμογής του Καν (ΕΚ) αριθμ. 
2200/1996του Συμβουλίου όσον αφορά τα επιχειρησιακά 
ταμεία, τα επιχειρησιακά προγράμματα και ταμεία και τη 
χρηματοδοτική ενίσχυση. 

• (ΕΚ) 1943/2003 της Επιτροπής σχετικά με τις λεπτομέ¬ 
ρειες εφαρμογής του Καν (ΕΚ) αριθμ. 2200/1996 του Συμ¬ 
βουλίου όσον αφορά τις ενισχύσεις στις προαναγνωρισμέ- 
νες Ομάδες Παραγωγών, όπως τροποποιήθηκε με τον Καν 
(ΕΚ) αριθμ. 2113/2004 (ΕΕ1366/10 της 11.12.2004). 

7. Την υπ’ αριθμ. 496/289718/10.9.2002 απόφαση των 
Υπουργών Οικονομίας και Οικονομικών και Γεωργίας 
όπως τροποποιήθηκε με την υπ’ αριθμ. 540/245205/ 
9.6.2003 Διϋπουργική απόφαση. 

8. Την υπ’ αριθμ. 282711/22.12.2003 απόφαση του 
Υπουργού Γεωργίας σχετικά με τον «Καθορισμό Εθνικών 
ελάχιστων μεγεθών (κριτηρίων) για αναγνώριση και προ- 
αναγνώριση Οργανώσεων Παραγωγών Οπωροκηπευτι¬ 
κών», όπως συμπληρώθηκε με την υπ’ αριθμ. 311270/ 
23.11.204. 

9. Την υπ’ αριθμ. 216814/23.1.2004 κοινή υπουργική από¬ 
φαση περί «Συμπληρωματικών Μέτρων για την εφαρμογή 
του Καν (ΕΚ) 1432/2003 σχετικά με την αναγνώριση και την 
προαναγνώριση Οργανώσεων Παραγωγών, και του Καν 
(ΕΚ) 1433/2003 σχετικά μετά Επιχειρησιακά Προγράμματα 
και Ταμεία και την χρηματοδοτική ενίσχυση». 

10. Το Π.Δ. 202/23.9.2004 «Διορισμός Υπουργού Αγρο¬ 
τικής Ανάπτυξης και Τροφίμων». 

11. Την υπ’ αριθ. Υ132/11.10.2004 απόφαση του Πρω¬ 
θυπουργού και του Υπουργού Αγροτικής Ανάπτυξης και 
Τροφίμων (Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλ. Κοντό). 

12. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ 
527/τ.Β/24.3.2004) κοινή απόφαση του Πρωθυπουργού 
και του Υπουργού Εσωτερικών, Δημόσιας Διοίκησης και 
Αποκέντρωσης, για την ανάθεση αρμοδιοτήτων στους 
Υφυπουργούς Εσωτερικών, Δημόσιας Διοίκησης καιΑπο- 
κέντρωσης. 

13. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά όργανα» (Α 137) που προστέ¬ 
θηκε με το άρθρο 27 του Ν. 2081/1992 (Α 154) καιαντικα- 
ταστάθηκε από την παρ. 2α του άρθρου 1 του Ν. 2469/ 
1997 (Α 38). 

14. Σχετική εισήγηση της Δ/νσης ΠΑΠ Δενδροκηπευτι- 
κής, αποφασίζουμε: 

1. Σκοπός: 

Σκοπός της παρούσας απόφασης είναι ο καθορισμός 
των λεπτομερειών εφαρμογής όσον αφορά τη χορήγηση 


των ενισχύσεων που προβλέπονται στο άρθρο 14 § 2 του 
Καν.(ΕΚ) 2200/1996 του Συμβουλίου καθώς και στα άρ¬ 
θρα 3, 4 και 8 του Καν. (ΕΚ) 1943/2003 όπως αυτός τρο¬ 
ποποιήθηκε από τον Καν. (ΕΚ) 2113/004 (ΕΕ 1366/10/ 
11.12.2004). 

2. Ορισμοί: 

Για τους σκοπούς της παρούσας απόφασης ως: 

• «Ομάδα παραγωγών» νοείται κάθε οργάνωση που 
έχει υποβάλει αίτηση και στην οποία έχει χορηγηθεί η 
προαναγνώριση σύμφωνα με τους όρους του άρθρου 14 
του Καν. (ΕΚ) 2200/1996. 

• «Διατεθείσα στο εμπόριο παραγωγή» είναι η παρα¬ 
γωγή των μελών μιας ομάδας παραγωγών στην κατηγο¬ 
ρία για την οποία έχει χορηγηθεί προαναγνώριση: 

ί) η οποία παραδίδεται στην εν λόγω ομάδα παραγωγών 
και πωλείται από αυτή νωπή ή μεταποιημένη. 

ϋ) η οποία πωλείται σύμφωνα με τη δεύτερη και την τρί¬ 
τη περίπτωση του άρθρου 11 παράγραφος 1 στοιχείο γ) 
σημείο 3 δεύτερο εδάφιο του κανονισμού (ΕΚ) 2200/1996 
με την άδεια αυτής της ομάδας παραγωγών. 

Η παραγωγή περιλαμβάνει το ποσό της ενίσχυσης που 
προβλέπεται στο άρθρο 2του Καν. (ΕΚ)2201/1996 και στο 
άρθρο 1 του Καν.(ΕΚ) 2202/1996, το οποίο χορηγείται 
στις ομάδες παραγωγών για την ίδια ετήσια ή εξαμηνιαία 
περίοδο που αναφέρεται στο άρθρο 3 του Καν. (ΕΚ) 
2200/1996. 

Η διατεθείσα στο εμπόριο παραγωγή δεν περιλαμβάνει 
την παραγωγή των μελών άλλων οργανώσεων ή ομάδων 
παραγωγών που διατίθεται στο εμπόριο από την εν λόγω 
ομάδα παραγωγών σύμφωνα με το άρθρο 11, παράγρα¬ 
φος 1 στοιχείο γ) σημείο 3, δεύτερο εδάφιο, δεύτερη και 
τρίτη περίπτωση, του κανονισμού (ΕΚ) αριθ. 2200/1996. 

• «Αξία της διατεθείσας στο εμπόριο παραγωγής» είναι η 
αξία της διατεθείσας στο εμπόριο παραγωγής στο «στάδιο 
εξόδου από την ομάδα παραγωγών» ή, ενδεχομένως, ως 
«συσκευασμένο ή προετοιμασμένο αμεταποίητο προϊόν». 

Σε περίπτωση φυσικής καταστροφής που αναγνωρίζε¬ 
ται από τις αρμόδιες εθνικές αρχές, η διατεθείσα στο 
εμπόριο παραγωγή θεωρείται τουλάχιστον ίση με το 70% 
μιας μέσης θεωρητικής αξίας, η οποία ισούται με την 
έκταση της προαναγνωρισμένης ομάδας παραγωγών η 
οποία χρησιμοποιήθηκε για την καλλιέργεια του εν’ λόγω 
προϊόντος κατά το έτος της φυσικής καταστροφής, πολ- 
λαπλασιαζόμενη με τη μέση παραγωγή και τη μέση τιμή: 

- της ομάδας παραγωγών ή των μελών της όσον αφορά 
το εν λόγω προϊόν κατά τη διάρκεια των τριών ετών πριν 
τη φυσική καταστροφή, ή 

- με τη μέση απόδοση και τη μέση τιμή στην ίδια περιο¬ 
χή παραγωγής κατά τη διάρκεια των τριών ετών πριν από 
τη φυσική καταστροφή. 

3. Δικαιούχοι ενισχύσεων 

Δικαιούχοι των ενισχύσεων που προβλέπονται στον 
Καν. (ΕΚ) 1943/2003 είναι οι προαναγνωρισμένες ομάδες 
παραγωγών νωπών οπωρ/κών που τηρούν τις προϋποθέ¬ 
σεις του Καν. (ΕΚ) 2200/1996, άρθρο 14 και έχουν προα- 
ναγνωρισθεί σύμφωνα με τον Καν. (ΕΚ) 1432/2003 καθώς 
και με την υπ’ αριθμ. 282711/22.12.2003 (ΦΕΚ Β 200) από¬ 
φαση του Υπουργού Γεωργίας περί «Καθορισμού Εθνι¬ 
κών ελάχιστων μεγεθών (κριτηρίων) για αναγνώριση και 
προαναγνώριση Οργανώσεων Παραγωγών Οπωροκη¬ 
πευτικών», όπως συμπληρώθηκε με την απόφαση αριθ. 
311270/23.11.2004. 

4. Υποβολή σχεδίου αναγνώρισης 

Οι νέες Ομάδες Παραγωγών που ζητούν προαναγνώρι- 
ση υποβάλλουν προς έγκριση στην αρμόδια Δ/νση Αγρο¬ 
τικής Ανάπτυξης σχέδιο αναγνώρισης η διάρκεια του 
οποίου δεν μπορεί να υπερβαίνει τα πέντε (5) έτη. 

Οι Ομάδες Παραγωγών δύνανται να υποβάλλουν αίτη¬ 
ση για τροποποίηση του σχεδίου αναγνώρισης κατά το 
πρώτο εξάμηνο κάθε ετήσιας περιόδου εφαρμογής του, 
αφού αιτιολογήσουν πλήρως τους λόγους για τους οποί¬ 
ους προτείνεται η τροποποίηση. 

Το σχέδιο αναγνώρισης τίθεται σ’ εφαρμογή ανά ετή¬ 
σιες περιόδους, από την ημερομηνία της έγκρισής του 
από τον Υπουργό Αγροτικής Ανάπτυξης και Τροφίμων. 

5. Περιεχόμενο του σχεδίου αναγνώρισης 

Το σχέδιο αναγνώρισης περιλαμβάνει τουλάχιστον τα 
ακόλουθα στοιχεία: 

• Περιγραφή της αρχικής κατάστασης, όσον άφορά 
ιδίως τον αριθμό των παραγωγών-μελών, με πλήρες αρ¬ 
χείο των συμμετεχόντων, την παραγωγή, την εμπορία και 
την υποδομή. 

• Τηνπροβλεπόμενη διάρκεια του σχεδίου, που δενδύ- 
ναται να υπερβαίνει τα πέντε έτη. 

• Τα μέτρα που θα τεθούν σε εφαρμογή για την επίτευ¬ 
ξη της αναγνώρισης. 

6. Διαδικασία έγκρισης του σχεδίου αναγνώρισης 

Οι Ομάδες Παραγωγών υποβάλλουν στις κατά τόπους 
Δ/νσεις Αγροτικής Ανάπτυξης των Νομαρχιακών Αυτοδι¬ 
οικήσεων, σχέδιο αναγνώρισης. 

Οι Δ/νσεις Αγροτικής Ανάπτυξης έχουν την ευθύνη για 
την πρώτη αξιολόγηση του σχεδίου αναγνώρισης και θα 
πρέπει μέσα σε έναν μήνα από την ημερομηνία κατάθε¬ 
σης του να το αποστείλουν στη Δ/νση ΠΑΠ Δενδροκη- 
πευτικής του Υπουργείου Αγροτικής Ανάπτυξης και Τ ρο¬ 
φίμων, συνοδευόμενο από σχετική γνωμοδότηση. 

Η Δ/νση ΠΑΠ Δενδροκηπευτικήςτου Υπουργείου Αγρο¬ 
τικής Ανάπτυξης και Τροφίμων είναι υπεύθυνη για την 
εξέταση του σχεδίου αναγνώρισης. Στη συνέχεια εισηγεί- 
ται προς την αρμόδια επιτροπή του Υπουργείου Αγροτι¬ 
κής Ανάπτυξης και Τροφίμων η οποία και είναι υπεύθυνη 
για την τελική αξιολόγηση του σχεδίου. 

Για την τελική έγκριση του σχεδίου αναγνώρισης εκδί- 
δεται σχετική απόφαση του Υπουργού Αγροτικής Ανά¬ 
πτυξης και Τ ροφίμων. 

Η Δ/νση ΠΑΠ Δενδροκηπευτικής ενημερώνει τους εν¬ 
διαφερομένους για την έγκριση, τροποποίηση, ή απόρρι¬ 
ψη του σχεδίου αναγνώρισης εντός τριών μηνών από τη 
κατάθεση μιας πλήρους αίτησης. 

7. Επιλέξιμες επενδύσεις 

Οι επιλέξιμες επενδύσεις στα πλαίσια των σχεδίων ανα¬ 
γνώρισης είναι: 

• η αγορά γης, επί της οποίας θα εγκατασταθεί η απα¬ 
ραίτητη κτιριακή υποδομή, 

• οι κτιριακές εγκαταστάσεις, 

• ο απαραίτητος εξοπλισμός. 

Η αρμόδια Επιτροπή του Υπουργείου Αγροτικής Ανά¬ 
πτυξης και Τ ροφίμων αξιολογεί ως επιλέξιμες τις επενδύ¬ 
σεις που είναι απολύτως αναγκαίες προκειμένου να επι¬ 
τευχθεί η αναγνώριση της ομάδας παραγωγών σύμφωνα 
με το άρθρο 11 του Καν(ΕΚ) 2200/1996. 

8. Διαδικασία χορήγησης της ενίσχυσης στα πλαίσια 
του σχεδίου αναγνώρισης 

Στις προαναγνωρισμένες Ομάδες Παραγωγών χορη¬ 
γούνται δύο είδη ενισχύσεων: 


α) Η ενίσχυση που προβλέπεται στο άρθρο 14 παρά¬ 
γραφος 2 στοιχείο α) του Καν.(ΕΚ)2200/1996 και χορη¬ 
γείται για τις δαπάνες σύστασης και λειτουργίας της 
ομάδας παραγωγών. 

Η ενίσχυση για τις δαπάνες σύστασης καιλειτουργίαςτης 
ομάδας παραγωγών χορηγείται ως κατ’ αποκοπή ποσό. 

Το ύψος της ενίσχυσης καθορίζεται για κάθε ομάδα πα¬ 
ραγωγών με βάση την ετήσια παραγωγή η οποία έχει δια¬ 
τεθεί στο εμπόριο και: 

• Ισούται, αντίστοιχα, για το πρώτο, δεύτερο, τρίτο, τέ¬ 
ταρτο και πέμπτο έτος με το 5%, 5%, 4%, 3%, και 2% της 
αξίας της παραγωγής που έχει διατεθεί στο εμπόριο και 
δεν υπερβαίνει το 1.000.000 ευρώ. 

• Ισούται, αντίστοιχα, για το πρώτο, δεύτερο, τρίτο, τέ¬ 
ταρτο και πέμπτο έτος με το 2,5%, 2,5%, 2,0%, 1,5% και 
1,5% της αξίας της παραγωγής που έχει διατεθεί στο 
εμπόριο και υπερβαίνει το 1.000.000 ευρώ. 

• Δεν μπορεί να υπερβεί ένα ανώτατο όριο το οποίο για 
κάθε ομάδα παραγωγών ισούται με: 

- 100.000 ευρώ για το πρώτο έτος, 

- 100.000 ευρώ για το δεύτερο έτος, 

- 80.000 ευρώ για το τρίτο έτος, 

- 60.000 ευρώ για το τέταρτο έτος, 

- 50.000 ευρώ για το πέμπτο έτος 

• καταβάλλεται δε: 

- σε ετήσιες ή εξαμηνιαίες δόσεις μετά το τέλος κάθε 
ετήσιας ή εξαμηνιαίας περιόδου εφαρμογής του σχεδίου 
αναγνώρισης, ή 

- σε δόσεις που καλύπτουν μέρος της ετήσιας περιό¬ 
δου, εάν η αναγνώριση γίνει σύμφωνα με το άρθρο 11 του 
Καν (ΕΚ)2200/1996 πριν το τέλος της ετήσιας περιόδου. 

Το ποσό της ενίσχυσης που θα χορηγηθεί στην Ομάδα 
Παραγωγών υπολογίζεται με βάση την αξία εμπορευθεί- 
σας παραγωγής για κάθε έτος που αφορά την προανα- 
γνώρισητης Ομάδας Παραγωγών. 

Σε περίπτωση που κρίνεται σκόπιμο, και μετά από σχε¬ 
τική αίτηση της ομάδας παραγωγών στη Δ/νση ΠΑΠ Δεν¬ 
δροκηπευτικής, είναι δυνατό να χρησιμοποιηθεί η αξία 
εμπορευθείσας παραγωγής της αντίστοιχης προηγούμε¬ 
νης περιόδου εμπορίας και στο τέλος κάθε ετήσιας πε¬ 
ριόδου θα υπολογίζεται το πραγματικό ποσό της ενίσχυ¬ 
σης που αφορά το συγκεκριμένο έτος αναγνώρισης. 

Το ποσοστό της κοινοτικής συμμετοχής είναι 75% και 
βαρύνει το ΕΓΤΠΕ, τμήμα Εγγυήσεων και η εθνική συμμε¬ 
τοχή είναι 25% και βαρύνει τον τακτικό προϋπολογισμό. 

β) Η ενίσχυση που προβλέπεται στο άρθρο 14 παρά¬ 
γραφος 2 στοιχείο β) του Καν.(ΕΚ)2200/1996 και χορη¬ 
γείται για την κάλυψη μέρους των επενδυτικών δαπανών 
που έχουν σχέση με την εφαρμογή των μέτρων που περι¬ 
λαμβάνονται στα σχέδια αναγνώρισης, τα οποία προβλέ- 
πονται στο άρθρο 16 του Καν. (ΕΚ) 1432/2003. 

Η ενίσχυση που δίδεται για κάλυψη μέρους των επεν¬ 
δυτικών δαπανών που έχουν σχέση με την εφαρμογή των 
μέτρων που περιλαμβάνονται στα σχέδια αναγνώρισης 
χορηγείται άμεσα σε κεφάλαιο, ως εξής: 

• Η κοινοτική συνεισφορά στη χρηματοδότηση της ενί¬ 
σχυσης που προβλέπεται από το άρθρο 4 του Καν. 
(ΕΚ) 1943/2003, χορηγείται με τη μορφή επιχορήγησης σε 
κεφάλαιο και ορίζεται στο 50% των επιλέξιμων επενδυτι¬ 
κών δαπανών. 

• Η εθνική συνεισφορά ορίζεται στο 20% των επιλέξι¬ 
μων επενδυτικών δαπανών που προβλέπονται από το άρ¬ 
θρο 4 του Καν. (ΕΚ) 1943/2003. 

• Οι δικαιούχοι της ενίσχυσης συμμετέχουν με ποσο¬ 
στό 30% στις επιλέξιμες επενδυτικές δαπάνες. 

9. Προϋπολογισμός δαπάνης εθνικής συμμετοχής 

Για τα έτη 2005 έως και 2009 έχει ήδη προβλεφθεί και 
εγκριθεί στην παρ. III περίπτωση 3 της υπ’ αριθμ. 
216814/23.1.2004 (ΦΕΚ90 Β) κοινής υπουργικής απόφα¬ 
σης το ποσό των 15.000.000 ευρώ. 

Η κατανομή του ανωτέρω ποσού της Εθνικής συμμετο¬ 
χής ανά έτος προβλέπεται ως ακολούθως: 

• έτος 2005: 5.000.000 ευρώ 

• έτος 2006: 5.000.000 ευρώ 

• έτος 2007: 2.000.000 ευρώ 

• έτος 2008: 2.000.000 ευρώ 

• έτος 2009: 1.000.000 ευρώ. 

Στην περίπτωση που η Εθνική συμμετοχή που θα προ- 
κύψει από τα σχέδια αναγνώρισης που θα υποβληθούν 
υπερκαλύπτει τον εγκριθέντα ετήσιο προϋπολογισμό, τα 
εν λόγω σχέδια αναγνώρισης αναπροσαρμόζονται ανα¬ 
λογικά. 

10. Ανώτατο όριο επενδυτικών δαπανών 

Το ύψος των επενδυτικών δαπανών που προβλέπονται 
στο σχέδιο αναγνώρισης υπολογίζεται με βάση την αξία 
εμπορευθείσας παραγωγής της ομάδας παραγωγών και 
σε κάθε περίπτωση δεν δύναται να υπερβαίνει τα 
5.000.000 ευρώ για κάθε Ομάδα Παραγωγών κατά τη 
διάρκεια της πενταετίας. 

11. Συγχωνεύσεις 

1. Την ενίσχυση που προβλέπεται από τα άρθρα 3 και 4 
του Καν. (ΕΚ) 1943/2003 θα λαμβάνουν ή θα συνεχίσουν 
να λαμβάνουν οι ομάδες παραγωγών που έχουν προανα- 
γνωρισθεί σύμφωνα με τον κανονισμό (ΕΚ) αριθ. 1432/ 
2003 και έχουν προκύψει από τη συγχώνευση μιας προα- 
ναγνωρισμένης ομάδας παραγωγών βάσει αυτού του κα¬ 
νονισμού και μιας ή περισσοτέρων: 

α) ομάδων παραγωγών που έχουν προαναγνωρισθεί 
σύμφωνα με τον κανονισμό (ΕΚ) 1432/2003 

β) μιας ή περισσοτέρων οργανώσεων παραγωγών που 
έχουν αναγνωριστεί σύμφωνα με τον κανονισμό (ΕΚ) 
αριθ. 2200/1996. 

2. Για τον υπολογισμό του ποσού της ενίσχυσης που 
προβλέπεται στην παράγραφο 1 οι οργανώσεις παραγω¬ 
γών που θα προκύψουν από την συγχώνευση θα αντικα¬ 
ταστήσουν τις συγχωνευμένες ομάδες ή οργανώσεις. 

12. Συνέπειες της αναγνώρισης 

1. Με την αναγνώριση διακόπτεται η χορήγηση των ενι¬ 
σχύσεων που προβλέπονται από τα άρθρα 3 και 4 του 
Καν. (ΕΚ) 1943/2003. 

2. Στις περιπτώσεις υποβολής επιχειρησιακού προ¬ 
γράμματος σύμφωνα με τον Καν (ΕΚ) 1433/2003 το κρά¬ 
τος μέλος φροντίζει να μην γίνεται διπλή χρηματοδότηση 
των δράσεων που χρηματοδοτούνται βάσει του σχεδίου 
αναγνώρισης. 

3. Οι επενδύσεις για τις οποίες χορηγείται ενίσχυση με 
στόχο την κάλυψη μέρους των επενδυτικών δαπανών 
σύμφωνα με το άρθρο 4 Καν. (ΕΚ) 1943/2003 μπορούν να 
μεταφερθούν στα επιχειρησιακά προγράμματα, υπό τον 
όρο ότι θα συμμορφούνται προς τις διατάξεις του Καν 
(ΕΚ) 1433/2003. 

13. Έλεγχοι και κυρώσεις 

1. Οι αρμόδιες Υπηρεσίες του Υπουργείου Αγροτικής 
Ανάπτυξης και Τροφίμων καθώς και οι αρμόδιες Υπηρε¬ 
σίες των Νομαρχιακών Αυτοδιοικήσεων πραγματοποιούν 
ελέγχους στις ομάδες παραγωγών για να διαπιστώσουν 


κατά πόσο πληρούνται οι όροι για τη χορήγηση της ενί¬ 
σχυσης η οποία προβλέπεται από τα άρθρα 3 και 4 του 
Καν (ΕΚ) 1943/2003. 

2. Η ενίσχυση ανακτάται και επιβάλλονται κυρώσεις 
σύμφωνα με το άρθρο 24 του κανονισμού (ΕΚ) 1433/2003 
στις περιπτώσεις που ο έλεγχος ο οποίος πραγματοποιεί¬ 
ται σύμφωνα με το άρθρο 12 του κανονισμού (ΕΚ) 1943/ 
2003 δείξει: 

α) ότι η αξία της παραγωγής που έχει διατεθεί στο εμπό¬ 
ριο είναι μικρότερη από το ποσό που χρησιμοποιήθηκε 
για τον υπολογισμό της ενίσχυσης που προβλέπεται στο 
άρθρο 3,ή 

β) ότι η ενίσχυση που χορηγείται βάση του παρόντος 
κανονισμού δεν χρησιμοποιήθηκε σύμφωνα με τους 
ισχύοντες κανονισμούς ή με το εγκεκριμένο σχέδιο ανα¬ 
γνώρισης. 

Οι διατάξεις της παρούσας απόφασης εφαρμόζονται 
εφ' εξής και στα σχέδια αναγνώρισης των ομάδων παρα¬ 
γωγών που έχουν ήδη εγκριθεί από τις αρμόδιες υπηρε¬ 
σίες των Ν.Α. σύμφωνα με την υπ’ αριθμ. 496/ 
289718/2002 (Β 1210) κοινή υπουργική απόφαση. 

Εξουσιοδοτείται ο Υπουργός Αγροτικής Ανάπτυξης και 
Τροφίμων όπως με απόφαση του καθορίζει τα δικαιολο- 
γητικά πληρωμής των ενισχύσεων που αφορούν την πα¬ 
ρούσα απόφαση. 

Από της δημοσιεύσεως της παρούσης παύει να ισχύει η 
υπ’ αριθμ. 496/289718/2002 κοινή υπουργική απόφαση του 
Υπουργείου Γεωργίας, καθώς καιητροποποιητικήτης 540/ 
245205/9.6.2003 (Β 775) κοινής υπουργικής απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,12 Ιανουάριου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΠΡ. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΑΛ. ΚΟΝΤΟΣ 
-♦- 

Αριθ. 157960/2004 (7) 

Απασχόληση φυλάκων - νυκτοφυλάκων του ΤΑ.Χ.ΔΙ.Κ. 
προς συμπλήρωση της εβδομαδιαίας υποχρεωτικής 
εργασίας για το έτος 2005. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Α. Τις διατάξεις: 

1. Του άρθρου 16του Ν. 3205 (ΦΕΚ297τ.Α'/23.12.2003) 
«Μισθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. ...και άλλες συναφείς διατάξεις». 

2. Του άρθρου 1 του Ν. 1157/1981 «Περί καθιερώσεως 
πενθημέρου εβδομάδος εργασίας των Δημοσίων εν γένει 
Υπηρεσιών και ρυθμίσεις συναφών θεμάτων και τροπο¬ 
ποιήσεις διατάξεων ταύτης». 

3. ΤουΝ.Δ. 1017/1971 «Περί ιδρύσεως ΤΑΧΔΙΚ». 

4. Του Π.Δ/τος 435/1978 «Περί Οργανισμού του ΤΑΧ¬ 
ΔΙΚ». 

5. Την απόφαση που έλαβε το Δ.Σ. του ΤΑΧΔΙΚ στην 
975/15.11.2004 συνεδρίαση του για την έγκριση απασχό¬ 
λησης φυλάκων του ΤΑΧΔΙΚ, για εργασία προς συμπλή¬ 
ρωση της εβδομαδιαίας υποχρεωτικής, για τη φύλαξη 

των κτιρίων του Συμβουλίου της Επικράτειας, του Πρω¬ 
τοδικείου Αθηνών και της Εισαγγελίας Πρωτοδικών Αθη¬ 
νών, για το έτος 2005, αποφασίζουμε: 

Εγκρίνουμε προς συμπλήρωση της εβδομαδιαίας υπο¬ 
χρεωτικής εργασίας, την απασχόληση Φυλάκων - Νυχτο¬ 
φυλάκων του ΤΑΧΔΙΚγιατο έτος 2005 για τη φύλαξη των 
κατωτέρω κτιρίων και μέσα στα πλαίσια των διατάξεων 
του άρθρου 1 του Ν. 1157/1981 «Περί καθιερώσεως πεν¬ 
θημέρου εβδομαδιαίας εργασίας των Δημοσίων εν γένει 
Υπηρεσιών και ρυθμίσεις συναφών θεμάτων και τροπο¬ 
ποιήσεις διατάξεωνταύτης» ως εξής: 

1. Την απασχόληση τεσσάρων (4) φυλάκων για τις Κυ¬ 
ριακές και αργίες καθώς και τις νύκτες όλων των ημερών 
για τη φύλαξη του κτιρίου όπου στεγάζεται το Συμβούλιο 
της Επικράτειας και για το σύνολο 3.950 ωρών, για το 
έτος 2005, για τους ανωτέρω τέσσερις (4) φύλακες. 

2. Την απασχόληση δέκα (10) φυλάκων, για τη φύλαξη 
των κτιρίων της πρώην Σχολής Ευελπίδων, όπου στεγά¬ 
ζονται οι υπηρεσίεςτου Πρωτοδικείου Αθηνών για τις Κυ¬ 
ριακές και αργίες καθώς και τις νύκτες όλων των ημερών 
και για σύνολο 7.500 ωρών για το έτος 2005, για τους ανω¬ 
τέρω δέκα (10) φύλακες. 

3. Την απασχόληση δύο (2) φυλάκων για τις Κυριακές 
και αργίες, καθώς και τις νύκτες όλων των ημερών για τη 
φύλαξη του κτιρίου (16) της Εισαγγελίας Πρωτοδικών 
Αθηνών και για σύνολο 800 ωρών για το έτος 2005, για 
τους ανωτέρω (2) φύλακες. 

Η σχετική δαπάνη θα βαρύνει τον ΚΑΕ 0263 προϋπολο¬ 
γισμό του ΤΑΧΔΙΚ έτους 2005 στον οποίο έχει εγγράφει 
πίστωση ποσού 35.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,13 Ιανουάριου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΓΙΑΛΗ ΓΟΥΡΑΣ 
-*- 

Αριθ. 5421.5/2/05 (8) 

Καθορισμός ύψους των εξόδων κηδείας που χορηγεί ο 
Οίκος Ναύτου στους ασφαλισμένους του. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των παρ. 5 και 6 του άρθρου 19 του Π.Δ. 
894/1981 (Α’ 226) «Περίτηςπαρεχομένης ειςτουςησφα- 
λισμένους του Οίκου Ναύτου Προστασίας» όπως αυτό 
τροποποιήθηκε από το άρθρο 17 του Π.Δ. 296/1985 (Α' 
109). 

2. Τις διατάξεις του εδαφ. (α) της παρ. 3 του άρθρου 22 
του Ν. 2362/1995 «Περί Δημοσίου Λογιστικού, ελέγχου 
των δαπανών του Κράτους κ.λπ.» (Α’ 247). 

3. Τις διατάξεις του άρθρου 4 του Π.Δ. 79/1990 «Περί 
τροποποίησης Οργανισμού Υπουργείου Οικονομικών και 
Οργανισμού Νομαρχιών» (Α’ 37). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α’ 154), 
όπως αντικαταστάθηκε από το άρθρο 1 παρ. 2α του Ν. 
2469/1997 (Α'38). 

5. Τις διατάξεις του Π.Δ. 81/2002 «Συγχώνευση των 


Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

6. Την υπ’ αριθμ. 14650/ΔΙΟΕ85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β’ 519). 

7. Τις αποφάσεις των υπ’ αριθμ. 4701/18/4.8.2004 (θέμα 
17ο) και 4708/25/6.10.2004 (θέμα 23ο) συνεδριάσεωντου 
Διοικητικού Συμβουλίου του Οίκου Ναύτου. 

8. Το γεγονός ότι με την απόφαση αυτή προκαλείται δα¬ 
πάνη 72.275,00 ευρώ σε βάρος του προϋπολογισμού εξό- 
δωντου Ο.Ν. έτους 2005 (ΚΑΕ 0634) στον οποίο έχουν εγ¬ 
γράφει οι σχετικές πιστώσεις, αποφασίζουμε: 

1. Καθορίζουμε το ύψος των εξόδων κηδείας που χορη¬ 
γεί ο Οίκος Ναύτου στους ασφαλισμένους του, ως εξής: 

(α) Έξοδα κηδείας, 590,00 ευρώ, εφάπαξ. 

β) Έξοδα κηδείας βρεφών μέχρι ενός έτους,295,00 ευ¬ 
ρώ, εφάπαξ. 

2. Τα ως άνω έξοδα καταβάλλονται στους δικαιούχους 
με την προσκόμιση στον Οίκο Ναύτου των νομίμως απαι- 
τουμένων δικαιολογητικών. 

3. Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Ιανουάριου 2005 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝ. Κ. ΚΕΦΑΛΟΓΙΑΝΝΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην υπ’ αριθμ. 3021590/2573 υπουργική απόφαση του 
Υφυπουργού Οικονομίας και Οικονομικών με θέμα»Καθο- 
ρισμός τιμής διάθεσης του Κώδικα Τροφίμων» που δημο- 
σιεύθηκε στο ΦΕΚ 1808/Β/7.12.2004 επιφέρονται οι πα¬ 
ρακάτω διορθώσεις: 

1. Η φράση «Εγκρίνουμετηνπώληση πεντακοσίων (540) 
...», αντικαθίσταται με την ορθή «Εγκρίνουμε την πώληση 
πεντακοσίων (500)...». 

2. Η φράση «... καθορίζουμε την τιμή τους σε 30 Ευρώ 
ανά Συμπλήρωμα.», αντικαθίσταται με την ορθή «... καθο¬ 
ρίζουμε την τιμή τους σε 15 Ευρώ ανά Συμπλήρωμα.» 

3. Η παράγραφος «Κάθε προηγούμενη απόφαση ...κα- 
ταργείται», αντικαθίσταται με την ορθή, ως εξής: «Κάθε 
προηγούμενη απόφαση καθορισμού τιμής διάθεσης Συ¬ 
μπληρωμάτων, προγενέστερων εκδόσεων του Κώδικα 
Τροφίμων καταργείται.» 

(Από το Υπ. Οικονομίας και Οικονομικών) 

- ♦ - 

( 10 ) 

Στην υπ’ αριθμ. Φ.12.1/73219/Β3/16.11.2004) υπουργι¬ 
κή απόφαση που δημοσιεύθηκε στο ΦΕΚ 1701/Β/2004, 
στο α/α 230 της σελίδας 22113 των εκδόσεων ΕΚΔΟΤΙ¬ 
ΚΟΣ ΟΙΚΟΣ ΑΔΕΛΦΩΝ ΚΥΡΙΑΚΙΔΗ ΑΈ. του συγγραφέα 
ΒΑΚΑΛΟΠΟΥΛΟΥ Κ. με τίτλο συγγράμματος ΝΕΟΕΛΛΗ- 
ΝΙΚΗΙΣΤΟΡΙΑ1204-1940ΤΟΜΟΣΑ’ αντί το υ εσφαλμένο υ 
τίτλου συγγράμματος ΝΕΟΕΛΛΗΝΙΚΗ ΙΣΤΟΡΙΑ 1204- 
1940 στο σωστό τίτλο συγγράμματος ΝΕΟΕΛΛΗΝΙΚΗ 
ΙΣΤΟΡΙΑ 1204-1940 ΤΟΜΟΣ Α’. 

(Από το Υπ. Εθνικής Παιδείας και Θρησκευμάτων) 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.θί.ςτ - θ-ιύι3Η: \λ/θ0ιτι351θγ @ βΐ.ςιι· 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιτι, προσαυξανόμενη κατά 0,20 βυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΟ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπτ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ: 210 - 4071010 ίπίθπίθΐ 

ΙιΗρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓηεΙ 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 
Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 


ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 

συνδρομητές με την επιβάρυνση των 70 θυτο, ποσό το οποίο αφορά 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποατέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠΘΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























